**Ministru kabineta noteikumu projekta “Grozījumi Ministru kabineta 2018. gada 21. novembra noteikumos Nr. 707 “Ārlietu ministrijas konsulārās atlīdzības cenrādis un kārtība, kādā tiek iekasēta konsulārā atlīdzība un valsts nodevas”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projektā “Grozījumi Ministru kabineta 2018. gada 21. novembra noteikumos Nr. 707 “Ārlietu ministrijas konsulārās atlīdzības cenrādis un kārtība, kādā tiek iekasēta konsulārā atlīdzība un valsts nodevas”” (turpmāk – Noteikumu projekts) veiktas tehniskas un saturiskas izmaiņas, grozot Ministru kabineta 2018. gada 21. novembra noteikumus Nr. 707 “Ārlietu ministrijas konsulārās atlīdzības cenrādis un kārtība, kādā tiek iekasēta konsulārā atlīdzība un valsts nodevas” (turpmāk – Noteikumi). Noteikumu projekts stājas spēkā 2021. gada 28. jūnijā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Konsulārās palīdzības un konsulāro pakalpojumu likuma 4. panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Iekasējot valsts nodevas un konsulāro atlīdzību ārvalstu valūtā atbilstoši Noteikumu 4. punktam, Latvijas diplomātiskajās un konsulārajās pārstāvniecības ārvalstīs (turpmāk – pārstāvniecības) nākas saskarties ar gadījumiem, kuros nav pieejams Eiropas Centrālās bankas noteiktais *euro* atsauces kurss (piemēram, Kazahstānas Republikā u.c.), kā arī ar gadījumiem, kuros Eiropas Centrālās bankas noteikto *euro* atsauces kursu nav iespējams izmantot valsts nacionālā tiesiskā regulējuma dēļ (piemēram, Ukrainā). Ņemot vērā minēto, Noteikumu projekta 4. punktā papildus noteikts, ka gadījumos, ja nav pieejams Eiropas Centrālās bankas publicētais eiroatsauces kurss, valsts nodevas un konsulārās atlīdzības apmēru ārvalstu valūtā nosaka saskaņā ar Latvijas Bankas ieteikto iepriekšējā ceturkšņa izlīdzināto vidējo valūtas tirgus kursu attiecībā pret *euro.* Valūtas konvertēšanai tiks izmantots Latvijas Bankas ieteiktais pasaules finanšu tirgus atzīto finanšu informācijas sniedzēju publicētais iepriekšējā ceturkšņa izlīdzinātais vidējais valūtas tirgus kurss attiecībā pret *euro*. Latvijas Bankas ieteiktie pasaules finanšu tirgus atzītie finanšu informācijas sniedzēji tiek publicēti Latvijas Bankas tīmekļvietnē sadaļā “Nekotēto valūtu kursi”. Savukārt, gadījumos, kad rezidences valsts nacionālais tiesiskais regulējums pieprasa visiem subjektiem norēķinos ārvalsts valūtā piemērot kādu noteiktu valūtas kursu (piem., rezidences valsts centrālās bankas noteikto), diplomātiskajām un konsulārajām pārstāvniecībām ir pienākums ievērot šo nacionālo regulējumu, savukārt ārpakalpojumu sniedzējiem, kas ir šo valstu tiesiskajā sistēmā funkcionējošas juridiskās personas, šis regulējums ir juridiski saistošs un tās nav tiesīgas piemērot citu. Šādas situācijas mūsdienu praksē ir ļoti retas, taču ir iespējamas. Tādēļ, lai novērstu pārrobežu tiesību normu kolīzijas, Noteikumu projektā tiek paredzēts risinājums šādām situācijām. Ārvalstu valūtā iekasējamo summu noapaļo uz augšu līdz maksimālās valūtas vienības veselam skaitlim atbilstoši izmantojamās valūtas specifikai. Primāri tas ir attiecināms uz ārvalsts valūtas vērtību attiecībā pret *euro*. Lai novērstu iemaksājamo summu atšķirības un iegūtu apaļus skaitļus pilnās naudas vienībās, ārvalstu valūta tiek noapaļota līdz veselām *euro* vienībām. Kā arī, tiek mainīta kārtība, kādā persona tiek atbrīvota no konsulārās atlīdzības samaksas. Turpmāk Konsulārā departamenta direktors vai viņa pilnvarota amatpersona varēs pieņemt lēmumu par personas atbrīvošanu no konsulārās atlīdzības samaksas saskaņā ar Latvijas Republikai saistošajiem starptautiskajiem līgumiem vai valsts interesēs bez personas motivēta iesnieguma. Šādas izmaiņas noteiktas, ņemot vērā to, ka iepriekš minētie iemesli atbrīvošanai no konsulārās atlīdzības samaksas nav atkarīgi no personas un var būt saistīti ar dažādiem valsts interešu realizācijas aspektiem, kas personai var nebūt zināmi. Līdz ar to prasība iesniegt personas motivētu iesniegumu iepriekš minētajos gadījumos ir formāla un nesasniedz savu mērķi. Personas motivēts iesniegums joprojām nepieciešams gadījumos, kad persona no konsulārās atlīdzības samaksas tiek atbrīvota humānu apsvērumu dēļ. 2021. gada 28. jūnijā stājas spēkā Fizisko personu reģistra likums. Līdz ar šā likuma spēkā stāšanos vienotā iedzīvotāju uzskaites sistēma “Iedzīvotāju reģistrs” tiek aizstāta ar vienotu fizisko personu reģistrācijas un uzskaites sistēmu “Fizisko personu reģistrs” (turpmāk – FPR). Ņemot vērā minēto, Noteikumu projektā paredzēts Noteikumu pielikumā aizstāt vārdus “Iedzīvotāju reģistrs” ar vārdiem “Fizisko personu reģistrs” attiecīgā locījumā.Līdz ar Fizisko personu reģistra likuma un uz tā pamata izdoto Ministru kabineta noteikumu spēkā stāšanos, pārstāvniecības veiks ziņu FPR iekļaušanu un aktualizāciju atbilstoši savai kompetencei (piemēram, pārstāvniecības iekļaus ziņas par ārzemnieku un aktualizēs ziņas par FPR iekļautas personas dzīvesvietas adreses izmaiņām). Pamatojoties uz minētajām izmaiņām, Noteikumu projektā noteikta konsulārā atlīdzība par ziņu iekļaušanu un aktualizēšanu FPR, ja tas netiek veikts reizē ar citu konsulāro pakalpojumu. Konsulārā atlīdzība noteikta 40 *euro* apmērā. Atbilstoši kompetencei pārstāvniecības veiks ziņu par personas norādīto dzīvesvietu ārvalstī un papildu adresi Latvijas Republikā vai ārvalstī aktualizēšanu FPR. Konsulārā atlīdzība par minēto ziņu aktualizāciju FPR tiek noteikta, ņemot vērā to, ka dzīvesvietas adreses aktualizāciju jebkura persona var veikt arī pastāvīgi Valsts pārvaldes pakalpojumu portālā Latvija.lv. Gadījumos, kad ziņu aktualizācija notiek vienlaikus ar cita konsulārā pakalpojuma sniegšanu (piem., personu apliecinošu dokumentu pieteikuma pieņemšanu), konsulārā atlīdzība par ziņu iekļaušanu vai aktualizāciju FPR netiks iekasēta. Līdz ar FPR normatīvo aktu un grozījumu Personu apliecinošu dokumentu likumā spēkā stāšanos, Latvijā tiek ieviests jauns personu apliecinoša dokumenta veids – ārzemnieka personas apliecība – ko varēs saņemt ārzemnieki. Pieteikumus šo personu apliecinošu dokumentu saņemšanai būs iespējams iesniegt pārstāvniecībās. Šis konsulārais pakalpojums pārstāvniecībās tiks veikts tādā pašā kārtībā un uz tādiem pašiem nosacījumiem, kā citu personu apliecinošu dokumentu saņemšanas pieteikumu pieņemšana. Ņemot vērā minēto, Noteikumu projekts paredz Noteikumu pielikuma 3.1. apakšpunktu papildināt ar vārdiem “kā arī ārzemnieka personas apliecības noformēšanai”. Konsulārā atlīdzība par pakalpojumu noteikta 40 *euro* apmērā. Par ārzemnieka personas apliecības izsniegšanu plānots noteikt valsts nodevu 80 *euro* apmērā. Līdzīgas elektroniskās identifikācijas kartes ir ieviestas arī Lietuvā un Igaunijā. Igaunijā maksa par ārzemnieka elektroniskās identifikācijas kartes saņemšanu noteikta 120 *euro* apmērā (100 *euro* valsts nodeva par ārzemnieka elektroniskās identifikācijas kartes izsniegšanu un 20 *euro* konsulārā atlīdzība par kartes saņemšanu vēstniecībā). Lietuvā ārzemnieka elektroniskās identifikācijas kartes tiek izsniegtas, izmantojot ārpakalpojuma sniedzējus. Valsts nodevu par Lietuvas ārzemnieka elektroniskās identifikācijas kartes izsniegšanu plānots noteikt 90 *euro* apmērā, bet maksas par ārpakalpojuma sniedzēja pakalpojumiem un kartes nosūtīšanu vēl nav noteikta, jo norisinās ārpakalpojuma iepirkums. Konsulārais pakalpojums “ārzemnieka personas apliecības (elektroniskās identifikācijas kartes) pieprasīšana ārzemniekam un ziņu iekļaušana Fizisko personu reģistrā” būs pieejams tajās pārstāvniecībās, kuras neatrodas Šengenas zonā un kurās tas ir iespējams, ņemot vērā to tehnisko aprīkojumu un noslodzi konsulāro pakalpojumu sniegšanā Latvijas valstspiederīgajiem. Šengenas zonas dalībvalstīs šāda pakalpojuma nepieciešamība ārzemniekiem ir ierobežota, jo ilgtermiņā nepastāv ierobežojumi (piemēram, arī Covid-19 pandēmijas laikā personas var ieceļot Latvijā studiju, darba, ģimenes apvienošanās u.tml. iemeslu dēļ) personām no šīm valstīm ieceļot Latvijā un iesniegt pieteikumu Pilsonības un migrācijas lietu pārvaldes (turpmāk – PMLP) teritoriālajās nodaļās. Savukārt pārstāvniecībās ārpus Šengenas zonas ir primāri jāvērtē to noslodze, nodrošinot Latvijas diasporai ārvalstīs nozīmīgu konsulāro pakalpojumu sniegšanu. Tā kā šiem pakalpojumiem, it īpaši jaunu personu apliecinošu dokumentu pieteikumu pieņemšanai no Latvijas valstspiederīgajiem, tiek izmantots tas pats tehniskais aprīkojumus un nodarbināti tie paši darbinieki, kas ārzemnieka personas apliecības pieteikuma pieņemšanai, un jebkādas iespējas palielināt šos resursus ir ļoti ierobežotas, jauna konsulārā pakalpojumu ieviešana ārzemniekiem nedrīkst samazināt nozīmīgu konsulāro pakalpojumu pieejamību Latvijas valstspiederīgajiem. Šim nolūkam Ārlietu ministrija izvērtēs pārstāvniecību ārpus Šengenas zonas noslodzi un tehniskā aprīkojuma pieejamību, nosakot pārstāvniecības, kurās tiks pieņemti pietiekumi ārzemnieka personas apliecības saņemšanai un nodrošināta šo dokumentu izsniegšana personām. Ņemot vērā ilgtermiņa attīstības tendences konsulāro pakalpojumu sniegšanas jomā, pārstāvniecību pieejamība šī pakalpojuma sniegšanai var tikt mainīta.Noteikumu projektā paredzēts papildināt Noteikumu pielikumu ar 6.4. apakšpunktu šādā redakcijā: ”Dokumentu skenēšana pārsūtīšanai PMLP termiņuzturēšanās vai pastāvīgās uzturēšanās atļaujas pieprasīšanai vai papildus dokumentu iesniegšanai šiem pieprasījumiem”. Ņemot vērā to, ka pārsūtāmais dokumentu klāsts termiņuzturēšanās vai pastāvīgās uzturēšanās atļaujas pieprasīšanai ir apjomīgs, šāda iespēja personām paredzēta kā papildu pakalpojums, nosakot konsulāro atlīdzību 40 *euro* apmērā. Līdz ar jaunā pakalpojuma ieviešanu personām būs iespēja izvēlēties nosūtīt dokumentus ierastajā kārtībā ar diplomātiskā pasta starpniecību vai arī izvēlēties papildus pakalpojumu un sākotnēji nosūtīt dokumentus PMLP elektroniski (skenētā formā), par to maksājot konsulāro atlīdzību. Šāda pakalpojuma izmantošanas gadījumā dokumenti PMLP tiks nosūtīti divas reizes: elektroniski skenētā formātā un ar diplomātiskā pasta starpniecību ierastajā kārtībā (pieteikuma anketa un fotogrāfija, kā arī citi dokumenti, par kuriem iestādes savstarpēji vienosies). Ņemot vērā to, ka dokumentu elektronisku pārsūtīšanu iespējams nodrošināt ievērojami ātrāk, paredzams, ka šādu papildus maksas pakalpojumu personas pārsvarā varētu izmantot steidzamos gadījumos. Skenētu dokumentu iesniegšanas gadījumā PMLP pieņems lēmumu par personas pieteikumu, pamatojoties uz pārstāvniecības nosūtītajiem skenētajiem dokumentiem, taču personai joprojām būs pienākums PMLP lēmumā norādīto dokumentu oriģinālus iesniegt PMLP, saņemot pastāvīgās vai termiņuzturēšanās atļauju. Noteikumu projektā paredzēts ieviest jaunus konsulāros pakalpojumus: dokumentu skenēšanu pārsūtīšanai PMLP termiņuzturēšanās vai pastāvīgās uzturēšanās atļaujas pieprasīšanai vai papildus dokumentu iesniegšanai šiem pieprasījumiem; ziņu par personas norādīto dzīvesvietu ārvalstī un papildu adresi Latvijas Republikā vai ārvalstī aktualizēšanu Fizisko personu reģistrā, ja tas netiek veikts reizē ar citu konsulāro pakalpojumu; ārzemnieka personas apliecības (elektroniskās identifikācijas kartes) pieprasīšana ārzemniekam un ziņu iekļaušana Fizisko personu reģistrā (izsakot jaunā redakcijā Noteikumu 3.1.apakšpunktu). Pievienotās vērtības nodokļa likuma 3.panta astotā daļa paredz, ka publiskas personas, kā arī privātpersonas, kuras saskaņā ar Valsts pārvaldes iekārtas likumu pilda tām deleģētus vai ar pilnvarojumu nodotus valsts pārvaldes uzdevumus, neuzskata par PVN maksātājiem attiecībā uz darbībām vai darījumiem, kuros tās iesaistās valsts pārvaldes funkciju vai uzdevumu pildīšanā. Šie nosacījumi ir attiecināmi arī uz Ārlietu ministrijas sniegtajiem konsulārajiem pakalpojumiem, tādēļ saskaņā ar Pievienotās vērtības nodokļa likuma 3.panta astoto daļu arī ar Noteikumu projektu ieviešamajiem jaunajiem konsulārajiem pakalpojumiem nepiemēro pievienotās vērtības nodokli.Noteikumu projektā pašlaik netiek noteikta konsulārā atlīdzība par eParaksts sertifikātu aktivizēšanu, kā arī atkārtotu eParaksts sertifikātu izsniegšanu Latvijas personas apliecības (turpmāk – eID karte) turētājiem. Konsulārā atlīdzība par eParaksts sertifikātu aktivizēšanu netiek noteikta, jo konsulārās amatpersonas darba apjoms ir nemainīgs neatkarīgi no tā, vai persona eParaksts sertifikātus aktivizējusi eID kartes saņemšanas brīdī vai vēlāk. Vienlaikus eParaksts sertifikātu aktivizēšana vēlāk rada papildus apgrūtinājumu personai, jo nepieciešams ierasties pārstāvniecībā atkārtoti. Tāpat konsulārā atlīdzība netiek noteikta arī par atkārtotu eParaksts sertifikātu izsniegšanu eID kartes turētājiem, nolūkā veicināt e-pakalpojumu lietošanu Latvijas valstspiederīgo, kas pastāvīgi uzturas ārvalstīs, vidū. Papildus jāuzsver, ka konsulārā atlīdzība par šiem pakalpojumiem netiek noteikta arī tāpēc, lai veicinātu Latvijas diasporu saņemt eID kartes un aktivizēt eParaksts sertifikātus, tādā veidā būtiski palielinot tām pieejamo valsts pārvaldes pakalpojumu klāstu. Minētais regulējums tiks pārskatīts pēc 2024. gada 31.  decembra, ņemot vērā to, ka pēc šī datuma eID karte būs obligāts personu apliecinošs dokuments personām, kuras Iedzīvotāju reģistra likumā (kā arī Fizisko personu reģistra likumā) noteiktajā kārtībā ir sniegušas ziņas par savu dzīvesvietu ārvalstī (atbilstoši likumprojektam “Grozījumi Personu apliecinošu dokumentu likumā” VSS-961; TA-2646). Noteikumu projekts stājas spēkā 2021.gada 28.jūnijā, vienlaikus ar Fizisko personu reģistra likumu. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskās un juridiskās personas, kuras vēlēsies saņemt konsulāro pakalpojumu Latvijas diplomātiskajās un konsulārajās pārstāvniecībās ārvalstīs. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā iekļauti papildus konsulārās atlīdzības objekti. Ņemot vērā to, ka pārstāvniecību darba laiks un konsulāro amatpersonu skaits netiek mainīts, noteikumu projekts nerada papildus administratīvo slogu, jo konsulārie pakalpojumi tiks sniegti rindas kārtībā pārstāvniecību darba laikā.  |
| 3. | Administratīvo izmaksu monetārs novērtējums | Noteikumu projekts nerada papildus izmaksas. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  1 177 296 |  6000 |  1 412 755 | 8000 |  1 412 755 |  8000 |  8000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 177 296 |  6000 |  1 412 755 | 8000 |  1 412 755 |  8000 | 8000 |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |   |   |   |   |   |   |   |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |  6000 |   |  8000 |   |  8000 |  8000 |
| 3.1. valsts pamatbudžets |   |  6000 |   |  8000 |   |  8000 |  8000 |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Precīzi dati par iespējamo pieteikumu skaitu ārzemnieka personas apliecības saņemšanai nav pieejami, jo pakalpojums tiek ieviests pirmo reizi. Pēc PMLP veiktajiem aprēķiniem kopumā gadā varētu tikt saņemti aptuveni 2000 pieteikumi ārzemnieka personas apliecības saņemšanai. Ņemot vērā to, ka šo pakalpojumu būs iespējams saņemt PMLP teritoriālajās nodaļās un arī pārstāvniecībās, kas atrodas ārpus Šengenas zonas, netraucējot konsulārās palīdzības un citu konsulāro pakalpojumu sniegšanai, paredzams, ka 2021. gadā pārstāvniecībās varētu tikt saņemti aptuveni 50 pieteikumi ārzemnieka personas apliecības saņemšanai. Turpmāk paredzams, ka pārstāvniecībās varētu tikt saņemti aptuveni 100 pieteikumi. Ņemot vērā minēto, 2021. gada 2. pusgadā plānoti papildus konsulāro atlīdzību budžeta ieņēmumi 2000 *euro* apmērā (50 x 40 *euro*  = 2000 *euro*) un turpmākajos gados 4000 *euro* apmērā (100 x 40 *euro* = 4000 *euro*). Pakalpojums “dokumentu skenēšana pārsūtīšanai Pilsonības un migrācijas lietu pārvaldei termiņuzturēšanās vai pastāvīgās uzturēšanās atļaujas pieprasīšanai vai papildus dokumentu iesniegšanai šiem pieprasījumiem” (turpmāk – dokumentu skenēšana) tiek ieviests atsaucoties uz pieteikumu iesniedzēju pieprasījumu. Lai gan notiek diskusijas par ieceļošanas ierobežojumu pārskatīšanu saistībā ar plašāku vakcinēšanās pieejamību gan Eiropas Savienībā, gan trešajās valstīs, kas, iespējams, varētu nozīmēt daļēju vakcinēto personu atbrīvošanu no epidemioloģiskās drošības pasākumiem un no tā izrietošo brīvāku personu pārrobežu kustību, tomēr paredzams, ka personu pārrobežu kustība pirms pandēmijas apmērā neatjaunosies vismaz līdz 2022.gadam. Tādēļ sagaidāms, ka 2021. gadā varētu tikt saņemti 100 dokumentu skenēšanas pieprasījumi. Ņemot vērā pakalpojuma izmaksas, sagaidāms, ka turpmākajos gados šo pakalpojumu izmantos tikai personas, kurām būs nepieciešams pieteikumu nosūtīt steidzamības kārtībā, līdz ar to plānots, ka arī turpmāk dokumentu skenēšanas pieprasījumu skaits varētu sasniegt 100 pieprasījumus gadā. Līdz ar to 2021. gada otrajā pusgadā un turpmākajos gados plānoti papildus konsulāro atlīdzību budžeta ieņēmumi tiek plānoti ieņēmumi 4000 *euro* apmērā (100 x 40 *euro* = 4000 *euro*).Pašreizējā konsulāro pakalpojumu sniegšanas prakse pierāda, ka personas dzīvesvietas adrese Iedzīvotāju reģistrā (turpmāk – FPR) galvenokārt tiek aktualizēta kopā ar citu konsulāro pakalpojumu (piemēram, pieteikums par personas apliecības saņemšanu) sniegšanu. Šajā praksē nav paredzamas būtiskas izmaiņas arī līdz ar jaunu konsulāro pakalpojumu ieviešanu. Sniedzot konsulāros pakalpojumus pārstāvniecībās, konsulārās amatpersonas aicinās personas FPR aktualizēt arī datus par adresi. Ņemot vērā to, ka minētās darbības persona var veikt pastāvīgi Valsts pārvaldes pakalpojumu portālā Latvija.lv, kā arī personai šo pakalpojumu iespējams saņemt arī bez maksas vienlaikus ar citu konsulāro pakalpojumu saņemšanu, šobrīd netiek paredzēts būtisks personu pieprasījums minētajam konsulārajam pakalpojumam. Tādēļ attiecībā uz konsulāro pakalpojumu netiek plānotas budžeta ieņēmumu izmaiņas.Ņemot vērā iepriekš minēto, paredzams, ka līdz ar jauno konsulāro pakalpojumu ieviešanu, valsts budžetā plānojami papildus ieņēmumi 6000 *euro* (2000 *euro* + 4000 *euro* = 6000 *euro*) apmērā 2021. gada 2. pusgadā un 8000 *euro* (4000 *euro* + 4000 *euro* = 8000 *euro*) apmērā turpmākajos gados. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav. |
| 2. | Atbildīgā institūcija | Ārlietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **1. tabulaTiesību akta projekta atbilstība ES tiesību aktiem** |
| Projekts šo jomu neskar. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2021. gada 18. maijā publicēts Ārlietu ministrijas tīmekļvietnē. Sabiedrība pēc noteikumu projekta pieņemšanas tiks informēta vispārējā kārtībā, noteikumus publicējot oficiālajā izdevumā “Latvijas Vēstnesis”. |
| 2. | Sabiedrības līdzdalība projekta izstrādē | Noteikumu projekts 2021. gada 18. maijā publicēts Ārlietu ministrijas tīmekļvietnē. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrijas Konsulārais departaments un Latvijas diplomātiskās un konsulārās pārstāvniecības ārvalstīs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros.Noteikumu projekts neparedz jaunu institūciju izveidi, esošo likvidēšanu vai reorganizāciju. |
| 3. | Cita informācija | Nav. |

Iesniedzējs:

Ārlietu ministra vietā -

kultūras ministrs N. Puntulis

Vīza:

Ārlietu ministrijas valsts sekretārs A. Pelšs

Roga 67016375

Annija.Roga@mfa.gov.lv